Un procés participatiu decidirà com serà el futur parc del Molí dels Frares — Les notícies i l'última hora del Baix Llobregat i l'Hospitalet - El Far
Lunes, 12 de marzo de 2018 | Leída 9 veces
Un procés participatiu decidirà com serà el futur parc del Molí dels Frares
La ciutadania definirà les característiques d’un nou pulmó verd a Sant Vicenç
La ciutadania de Sant Vicenç dels Horts tindrà un rol principal a l’hora de dissenyar un futur parc al Molí dels Frares, en el marc d’un procés participatiu. L’objectiu principal de l’actuació, segons informen fonts municipals, és que l’espai emblemàtic del municipi es converteixi en un pulmó verd i de lleure per a tothom qui viu a l’entorn.
En aquest sentit, ja hi ha una proposta bàsica, a partir de la qual s’han de debatre i definir els usos i les característiques concretes del nou espai. Per exemple, la ciutadania podrà decidir sobre la seva ordenació, el mobiliari, la tipologia de vegetació o les normes de convivència.
Per aquest motiu, l’Ajuntament ha habilitat diferents espais de participació, entre els quals hi haurà la presentació del procés (18 de març, a les 10.30 h, al Molí) i la recollida de propostes concretes (8 d’abril, a les 10 h, al mateix lloc).
Un cop tancada la proposta de parc, un grup de persones implicades en el procés garantirà es digui a terme, i es podrà seguir a través de la plataforma de participació Decidim SVH.